Իգոր Սարուխանով

**Իգոր Արմենի Սարուխանով** (, ), հայկական արմատներով խորհրդային և ռուս փոփ ռոք երգիչ, կիթառահար, կոմպոզիտոր և բանաստեղծ։ Ռուսաստանի վաստակավոր արտիստ (1997), Ռուսաստանի գրողների միության անդամ, Ռուսաստանի կոմպոզիտորների միության անդամ։

## Կենսագրություն
### Ընտանիք
Ծնվել է 1956 թվականի ապրիլի 6-ին Սամարղանդում, ազգությամբ հայ է։ Մայրական կողմի նախնիները ծագումով Գորիսից են, իսկ հայրական կողմի նախնիները՝ Ստեփանակերտից։ Հայրական կողմի նախապապը մեծահարուստ է եղել, զբաղվել է հացահատիկի և փայտանյութի առևտրով, քարի մշակմամբ, իր տնօրինության տակ ունեցել է մի քանի գործարաններ ու ֆաբրիկաներ։ 1921-1922 թվականներին, Պովոլժիեում սովի ժամանակ այնտեղ է ուղարկել հացահատիկի շարժակազմեր իր գործարաններից։ Զանգվածային բռնաճնշումների ժամանակ ձերբակալությունից և մահապատժից խուսափելու նպատակով նա ոչնչացրել է բոլոր փաստաթղթերը և հրաժարվել սեփական ունեցվածքից։

* Հայրը՝ Արմեն Վահանի Սարուխանովը (1930-1991), գիտնական է եղել, տեխնիկական գիտությունների թեկնածու, դասավանդել է տեխնիկական համալսարանում։ 
* Մայրը՝ Ռոզա Աշոտի Սարուխանովան (1932-1991), ռուսաց լեզվի և գրականության ուսուցչուհի է եղել։
* Դուստրեր՝ Լյուբով (2008), Ռոզալյա (2015)։
* Եղբայրը՝ Վահան Սարուխանով (1960)

### Մանկություն, պատանեկություն և վաղ շրջանի ստեղծագործություններ
Իգոր Սարուխանովը ծնվել է Սամարղանդում, բայց կարճ ժամանակ է ապրել այնտեղ։ Նա 4 տարեկան էր, երբ ընտանիքը, հոր ատենախոսություն պաշտպանելու նպատակով տեղափոխվել է Մոսկվա։
մինի|Ստաս Նամինի խումբը։ Պաստառ, 1981 թվական։ Ձախից աջ՝ Վ. Վասիլև, Միխայիլ Ֆայնզիլբերգ, Իգոր Սարուխանով, Ա. Սլիզունով, Ալեքսանդր Լոսև
Ավարտել է Դոլգոպրուդնի քաղաքի թիվ 1 երաժշտական դպրոցի դասական կիթառի դասարանը։ Դպրոցական տարիներին իր ռոք խմբի հետ սկսել է համերգներ տալ Դոլգոպրուդնիի սրճարաններում և պարահրապարակներում՝ այդ ելույթների համար ստանալով դրամական պարգևներ։ Քանի որ խորհրդային տարիներին կոմերիտականն ու դպրոցի աշակերտն աշխատելու իրավունք չունեին, Սարուխանովին փորձել են հեռացնել դպրոցից, բայց հոր շնորհիվ մնացել է ուսումնական հաստատությունում։

Ծնողները վախեցել են իրենց որդուն բանակ ուղարկել, և նրան տեղավորել են Մոսկվայի ռազմական օկրուգի երգի-պարի անսամբլում, որտեղ Սարուխանովը հանդիպել է Ստաս Նամինին։ Դրանից անմիջապես հետո՝ 1979 թվականին, նրան հրավիրել են «Կապույտ թռչուն» անսամբլ, ավելի ուշ՝ «Ծաղիկներ» խումբ, որտեղ ելույթ է ունեցել մինչև 1981 թվականը։ 1981 թվականին Սարուխանովը «Ծաղիկներ» խմբի իր գործընկերների հետ հիմնադրել է «Շրջան» խումբը և այդտեղ աշխատել մինչև 1984 թվականը։

## Մենակատարային ստեղծագործություն
Իգոր Սարուխանովի մենակատարային կարիերան սկսվել է 1985 թվականին՝ Մոսկվայում Երիտասարդության և ուսանողների համաշխարհային փառատոնի ծրագրի շրջանակներում (որտեղ նա արժանացել է առաջին մրցանակին Մոսկվայի մասին լավագույն երգի մրցույթում՝ «Մոսկովյան տարածություն»)։ 1986 թվականին թողարկվել է երգչի առաջին հսկա սկավառակը՝ «Եթե մենք ճանապարհին ենք»։ Այդ ժամանակից նա սկսել է ակտիվ շրջագայել։ 1984 թվականին Սոպոտի (Լեհաստան) միջազգային փառատոնում արժանացել է առաջին մրցանակի՝ որպես «Ետևում կտրուկ շրջադարձ է» երգի հեղինակ (կատարող՝ Աննե Վեսկի)։ 1988 թվականին մասնակցել է «Բրատիսլավական քնար» (Չեխոսլովակիա) միջազգային փառատոնին։ 1990 թվականին Իգոր Սարուխանովի «*Barber*» երգի հիման վրա նկարահանվել է առաջին պրոֆեսիոնալ տեսահոլովակը (ռեժիսոր՝ Միխայիլ Խլեբորոդով)։

2008 թվականին նա մասնակցել է НТВ հեռուստաալիքի «Սուպերսթար 2008։ Երազանքի թիմ» նախագծին։ 2022 թվականին նա դարձավ հրավիրված հյուր НТВ -ի «Մասկա» շոուի երրորդ սեզոնի երկրորդ կիսաեզրափակիչում՝ արջի կերպարով։

2023 թվականի ապրիլի 7-ին Ռադիո Մայակի «Վլադիմիր Մատեցկու ստուդիա» հաղորդման ուղիղ եթերում հայտարարեց «Մեկը միլիոնից» տեսահոլովակի թողարկման մասին, որի վրա ներկայումս ակտիվորեն աշխատում են։

## Բանաստեղծական կարիերա
Որպես բանաստեղծ և կոմպոզիտոր, նա աշխատել է Տինիս Մյագիի, Սերգեյ Չելոբանովի, Աննե Վեսկիի, «Կոմբինացիա» խմբի, Ալեքսանդր Մարշալի, Բատիրխան Շուկենովի, «Ա-Ստուդիո» խմբի, Ալեքսեյ Չումակովի, «Քաղաք 312» խմբի, Նիկոլայ Տրուբաչի, Վլադիմիրի Պրեսնյակովի և այլ արտիստների հետ։

մինի|Իգոր Սարուխանովը Ռյազանում կայացած համերգի ժամանակ, 2015 թվականի նոյեմբերի 20

## Ստեղծագործություններ
### Գրականություն
* 2007 — «Биография чувств» — Издательство «Игорь Саруханов» ISBN 978-5-9901183-1-7

### Սկավառակագրություն
* *Վինիլային ձայնագրություններ*
** 1987 - Եթե մենք ճանապարհին ենք
** 1989 - Կանաչ աչքեր
** 1991 - Ես ուզում եմ մենակ լինել
* *CD*
** 1993 - Լավագույն երգեր (ժողովածու)
** 1994 - Լավագույն երգեր 2 (ժողովածու)
** 1994 - Ինչո՞ւ վերադարձաք։
** 1995 - Երաժշտություն դիսկոտեկների համար
** 1997 - «Ջութակ-աղվես»
** 1999 - Դա սեր չէ
** 2001 - Նավակ, լողա
** 2002 - Grand Collection (ժողովածու)
** 2003 - Սիրված երգեր.ru (ժողովածու)
** 2004 - Նոր հավաքածու (ժողովածու)
** 2004 - Նոր ալբոմ
** 2004 - Սիրո տրամադրություն (ժողովածու)
** 2007 - Զգացմունքների կենսագրություն
** 2010 – Ալ առագաստներ
** 2012 - Սև, սպիտակ ժապավեններ
** 2018 - Վերակենդանացում
** 2019 - Վերակենդանացում-2
** 2020 - Ո՞ւմ հետ ես դու
** 2021 – Զգացմունքներ

## Ֆիլմագրություն
* 1980 - «Ֆանտազիա սիրո թեմայով» - երգիչ երաժիշտ, «Ֆոկուս» անսամբլից 
* 1997 - «Բուրատինոյի նորագույն արկածները» - Պիեռո
* 2012 - «Ճամփորդներ-3» սերիալ

## Մրցանակներ
* Ռուսաստանի Դաշնության վաստակավոր արտիստ (1997)
* Մոսկվայի քաղաքային դումայի պատվոգիր (2016 թվականի սեպտեմբերի 28)՝ քաղաքային համայնքին մատուցած ծառայությունների և տարեդարձի կապակցությամբ

## Գրականություն
* Алексеев А. С. Кто есть кто в российской рок-музыке. — М. : АСТ : Астрель : Харвест, 2009. — С. 426, 427. — ISBN 978-5-17-048654-0 (АСТ). — ISBN 978-5-271-24160-4 (Астрель). — ISBN 978-985-16-7343-4 (Харвест).

## Ծանոթագրություններ

## Արտաքին հղումներ
* Պաշտոնական կայք
* Աշխարհի հայերը։ Իգոր Սարուխանով

Կատեգորիա:ՀԹՎ 2023 հոդվածներ
Կատեգորիա:Ռուսահայ բանաստեղծներ
Կատեգորիա:Ռուսահայ երաժիշտներ
Կատեգորիա:Ռուսահայ երգիչներ
Կատեգորիա:Ռուսահայ կոմպոզիտորներ
Կատեգորիա:Ռուսաստանի գրողների միության անդամներ
Կատեգորիա:Ռուսաստանի կոմպոզիտորների միության անդամներ